stanford-oval/wikipedia huggingface dataset:
Severino Minelli

| Henkilötiedot |
| --- | --- | --- | --- |
Syntymäaika: 6. syyskuuta 1909
Syntymäpaikka: Küsnacht, Sveitsi
Kuolinaika: 23. syyskuuta 1994 (85 vuotta)
Pelipaikka: Puolustaja
Lempinimi: Sevi
Seurat
| Vuodet | Seura | O | (M) |
| 1927–1928 | FC Küsnacht |  |  |
| 1928–1930 | Servette FC |  |  |
| 1930–1943 | Grasshoppers Zürich |  |  |
| 1943–1946 | FC Zürich |  |  |
Maajoukkue
| 1930–1943 | Sveitsi | 80 | (0) |
Valmennusura
1943–1946: FC Zürich
1949–1950: Sveitsi

Severino Minelli (6. syyskuuta 1909 – 23. syyskuuta 1994) oli sveitsiläinen jalkapalloilija, pelipaikaltaan puolustaja. Minelliä pidetään yhtenä aikansa parhaista puolustajista maailmassa.
Urallaan Minelli pelasi kotikaupunkinsa FC Küsnachtissa, Servettessä, Grasshoppers Zürichissä ja FC Zürichissä. Ensimmäisen Sveitsin mestaruuden Minelli voitti Servettessä 1930 ja Grasshopperiin siirryttyään Minelli voitti viisi mestaruutta ja Sveitsin cupin kahdeksan kertaa. Minelli pelasi Sveitsin maajoukkueessa 80 maaottelua, mikä oli pitkään maan ennätys. Minelli pelasi myös kahdet maailmanmestaruuskilpailut, vuosina 1934 ja 1938.
Pelaajauransa lopulla Minelli toimi FC Zürichissa myös valmentajana, ja vuosina 1949–1950 hän valmensi Sveitsin maajoukkuetta.
Sherlock Holmes (vuoden 2013 televisiosarja)

| Sherlock Holmes> Шерлок Холмс |
| --- | --- |
Tyyli:  Rikosdraama
Kestoaika:  50 minuuttia
Luoja(t):  Ruben Dishdishyan Perustuu  Arthur Conan Doylen Sherlock Holmes -tarinoihin
Pääosissa:  Igor Petrenko Andrei Panin
Alkuperämaa:  Venäjä
Alkuperäiskieli:  venäjä
Tuotantokausia:  1
Jaksoja:  16 (8 tarinaa: 2 jaksoa per tarina)
Tuotanto
Vastaava(t) tuottaja(t):  Ruben Dishdishyan
Käsikirjoittaja(t):  Andrey Kavun Leonid Porokhin Igor Pogodin
Kuvaaja(t):  Dolby Digital
Tuotantoyhtiö(t):  Central Partnership
Aiheesta muualla
IMDb
Sherlock Holmes (ven. Шерлок Холмс) on syksyllä 2013 julkaistava venäläinen televisiosarja, joka perustuu Arthur Conan Doylen Sherlock Holmes -tarinoihin. Sarjan 16 jaksoa muodostuvat kahdeksasta tarinasta, joista jokainen on jaettu kahteen jaksoon. Osasta tarinoita ei ole aiemmin tehty televisio- tai elokuvasovituksia.
Sarjan julkaisemista on viivästyttänyt näyttelijä Andrei Paninin äkillinen kuolema, sillä häneltä jäi kesken roolihahmonsa tohtori Watsonin ääniosuuksien nauhoittaminen.
Juoni

Tapahtumat sijoittuvat 1800-luvun Englantiin. 27-vuotias Sherlock Holmes (Igor Petrenko) tapaa tohtori Watsonin (Andrei Panin) – kokeneen lääkärin, joka on juuri palannut sodasta Afganistanista. Säästääkseen rahaa he päättävät jakaa asunnon Lontoon keskustassa yhdessä rouva Hudsonin kanssa. Useimmista Sherlock Holmes -tulkinnoista poiketen Watson on 15 vuotta Holmesia vanhempi.
Watson saa pian selville, että hänen uusi asuintoverinsa on yksityisetsivä, ja huomaa pian joutuvansa mukaan Holmesin johtamaan rikostutkintaan. Kun Watson huomaa Holmesin olevan epätavallisen älykäs ja lahjakas, hän alkaa kirjoittaa tämän etsiväntaidoista lehteen. Hän paljastaa Holmesin ratkaisemat mysteerit koko maailmalle, vaikka usein kaunisteleekin tapahtumia. Holmes polttaa tavallisia savukkeita, mutta Watson keksii käyttää tarinoissa sen sijaan kuuluisaksi tulevaa piippua, koska se vaikuttaa erikoisemmalta. Myöhemmin Watson jopa yrittää suostutella Holmesin polttamaan sitä oikeasti.
Kaksikon pyytää yleensä osallistumaan rikostutkintaan Scotland Yardissa työskentelevä tarkastaja Lestrade (Mikhail Boyarsky), joka joutuu usein umpikujaan syyllistä etsiessään. Epätavallisen nerokas salapoliisi ja hänen apulaisensa kohtaavat epätavallisia roistoja, kuten professori Moriartyn (Alexei Gorbunov) ja hurmaavan Irene Adlerin (Lyanka Gryu).
Guy Ritchien elokuvan esimerkkiä seuraten Irene Adlerin roolia on laajennettu. Adlerin ja Sherlock Holmesin välinen rakkaustarina on yksi sarjan tärkeimmistä juonikuvioista. Ohjaaja Kavunin mukaan on muutenkin tarkoitus ottaa alkuperäisteoksista motiivit, mutta luoda tarinat muuten lähes tyhjästä.
Tuotanto

Suunnitelma uudesta venäläisestä Sherlock Holmes -televisiosarjasta julkistettiin vuonna 2009, vähän ennen Guy Ritchien Sherlock Holmes -elokuvan julkaisemista. Ohjaajan ja näyttelijöiden valinta kuitenkin viivästyi, ja sarjan julkaiseminen siirtyi kolmella vuodella. Sarjan virallinen tuotanto alkoi vasta vuonna 2011. Ohjaajaksi valittiin Andrey Kavun, jonka tunnetuin työ on elokuva Kandagar. Igor Petrenko valittiin Sherlock Holmesin rooliin, Andrei Panin tohtori Watsonin rooliin ja tarkastaja Lestraden rooliin valittiin Mikhail Boyarsky.
Sarjan kuvaaminen aloitettiin syyskuussa 2011 ja se kesti 161 päivää. Viktoriaanista Englantia kuvattiin Venäjällä kahdeksan kuukauden ajan, muun muassa Pietarissa, Viipurissa, Kronstadtissa, Puškinissa, Hatsinassa ja Ivangorodissa. Sarjan muu tuotanto valmistui lokakuun lopulla 2012.
Sarja näytetään televisiossa luultavasti vuoden 2013 loppupuolella Rossija 1 -kanavalta.
Näyttelijät

| 0 | 1 | 2 |
| --- | --- | --- |
|  Igor Petrenko  | … |  Sherlock Holmes   |
|  Andrei Panin  | … |  tohtori Watson   |
|  Lyanka Gryu  | … |  Irene Adler   |
|  Mikhail Boyarsky  | … |  tarkastaja Lestrade   |
|  Alexander Golubov  | … |  Red Fitzgerald   |
|  Elizaveta Boyarskaya  | … |     |
|  Leonid Yarmolnik  | … |  skotlantilainen aristokraatti   |
|  Andrei Merzlikin  | … |     |
|  Igor Sklyar  | … |     |
|  Darya Jurgens  | … |     |
|  Danila Shevchenko  | … |  Arthur Cadogan West   |
|  Rina Grishina  | … |  Violet Westberry   |
|  Alexey Gorbunov  | … |  professori Moriarty   |
Aiheesta muualla

"Sherlock Holmes" (Arkistoitu – Internet Archive) tv-sarja Central Partnership -sivustolla (englanniksi)
TV: The New Russian Sherlock Holmes Sherlocknews.com-sivustolla (englanniksi)
Uusi Sherlock Holmes -tulkinta muuttaa Pietarin 1800-luvun Lontooksi Russia Todayn artikkeli (englanniksi)
Sherlock Holmes 2013 sherlockholmes.wikia.com-sivustolla (englanniksi)
Sherlock Holmes tumblr-sivustolla (englanniksi)
Sherlock Holmes Russian-style[vanhentunut linkki] The Voice of Russia (englanniksi)
Venäläinen "Sherlock Holmes" Kino Teatr-sivustolla (venäjäksi)
Sherlock Holmesia kuvataan Pietarissa (venäjäksi)
Severino Gazzelloni

Severino Gazzelloni
Severino Gazzelloni (5. tammikuuta 1919 – 21. marraskuuta 1992) oli italialainen huilisti ja huilunsoiton opettaja, jonka oppilaina eri mestarikursseilla on ollut suomalaisiakin huilisteja, kuten Mikael Helasvuo. Hän syntyi Roccaseccassa ja kuoli Cassinossa. Gazzelloni toimi yli kolmekymmentä vuotta Italian radion sinfoniaorkesterin ykköshuilistina. Hänelle on omistettu useita huiluteoksia - Pierre Boulez ja Igor Stravinski kirjoittivat teoksia häntä varten. Hän levytti myös ns. kevyempää klassista: Bachin Brandenburgilaiset konsertot, Vivaldin "Greatest Hits" ja "Barokkia kylpyaikaan" sekä "Beethovenia vauvoille". Jazz-huilistina häntä arvostettiin osin itseopitun teknisen virtuoosimaisuuden takia. Hän piti useita huilun mestarikursseja Jyväskylän Kesän yhteydessä 1960- ja 1970-luvuilla. [lähde? ]
Severn River (Hudsoninlahti)

| Severn River |
| --- | --- |

Alkulähde:  Black Birch River
Laskupaikka:  Hudsoninlahti
Maat:  Kanada
Pituus:  982 km
Valuma-alue:  102 800 km²
Severn River on Hudsoninlahteen laskeva joki Ontarion provinssissa Kanadassa. Alkulähteiltään Black Birch Riveriltä mitattuna joella on pituutta 982 kilometriä, ja sen valuma-alueen pinta-ala on 102 800 km², josta osa on Manitoban puolella. Joen varsinainen alkupiste on Deer Lake -järvi, josta se virtaa koilliseen Severn Lake -järveen, josta se virtaa edelleen koilliseen, laskien Hudsoninlahteen Fort Severnin kylän luona.
Kanadan alkuperäiskansojen asutuskeskukset ja reservaatit Sandy Lake, Bearskin Lake ja Fort Severn sijaitsevat joen varrella. Reservaatit muodostettiin paikkoihin, joissa turkiskaupan aikakaudella oli sijainnut kauppapaikkoja ja asutusta.
Severn Riverin sivujokia ovat McInnes, Cobham, Windigo, Makoop, Blackbear, Sachigo, Fawn ja Beaver River -joet. Sivujoista suurin on Sachigo River, jonka sivujokia ovat Wapaseese ja Beaver Stone River.
Sinikiitäjäinen

| Sinikiitäjäinen |
| --- | --- |

Uhanalaisuusluokitus
 
 
Suomessa:
 Elinvoimainen  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Niveljalkaiset Arhtropoda
Alajakso::  Kuusijalkaiset Hexapoda
Luokka::  Hyönteiset Insecta
Lahko::  Kovakuoriaiset Coleoptera
Alalahko::  Petokuoriaiset Adephaga
Yläheimo::  Caraboidea
Heimo::  Maakiitäjäiset Carabidae
Alaheimo::  Carabinae
Tribus::  Carabini
Suku::  Aitokiitäjäiset Carabus
Laji::  violaceus
Kaksiosainen nimi
 Carabus violaceus  Linnaeus, 1758 
Katso myös
   Sinikiitäjäinen Wikispeciesissä   Sinikiitäjäinen Commonsissa 
Infobox OKNimi-testi OK: 
Sinikiitäjäinen (Carabus violaceus) on maakiitäjäisten heimoon kuuluva laji. Se on 2–3 cm:n pituinen ja väriltään musta. Peitinsiipien reunat ovat violetin hohtoiset ja niissä on hieman nystyjä. Toukat ja aikuismuoto talvehtivat. Lentoaika on kesäkuulta elokuulle. Sinikiitäjäistä tavataan kuivissa havumetsissä ja lehtimetsissä ja sitä tavataan joissakin paikoissa ympäri Suomen.
Sinikiitäjäinen saalistaa luonnossa ainakin seuraavia: mänty-yökkönen (Panolis flammea), lehtinunna (Lymantria dispar) ja valepeltoetana (Deroceras reticulatum).
Aiheesta muualla

Laji.fi: Sinikiitäjäinen (Carabus violaceus)
http://www.vastavalo.fi/haku-Sinikiitäjäinen.html
UniProt: Taxonomy -  Carabus violaceus (Violet ground beetle) (englanniksi)
Pherobase: Semiochemicals of Carabus violaceus (englanniksi)
Sander Puri

| 0 | 1 | 2 | 3 |
| --- | --- | --- | --- |

Henkilötiedot
Syntymäaika: 7. toukokuuta 1988 (ikä 36)
Syntymäpaikka: Tartto, Viron SNT, Neuvostoliitto
Pelipaikka: oikea laitahyökkääjä
Pituus: 177 cm
Junioriseurat
: SK-10 Premium Tartto
Seurat
| Vuodet | Seura | O | (M) |
| 2004 | SK-10 Premium Tartto | 18 | (12) |
| 2005–2009 | Levadia | 74 | (14) |
| 2005–2009 | → Levadia II | 66 | (28) |
| 2007 | → Viljandi Tulevik (laina) | 14 | (4) |
| 2010–2011 | Larissa | 21 | (1) |
| 2011 | → Korona Kielce (laina) | 8 | (1) |
| 2011 | → Lombard-Pápa (laina) | 12 | (0) |
| 2012 | KuPS | 19 | (2) |
| 2013 | St. Mirren | 3 | (0) |
| 2013–2014 | York City | 8 | (0) |
| 2015– | Sligo Rovers | 2 | (0) |
| Yhteensä | Yhteensä | 245 | (62) |
Maajoukkue
| 2004 | Viro U17 | 6 | (0) |
| 2004 | Viro U18 | 1 | (0) |
| 2005–2007 | Viro U19 | 10 | (2) |
| 2005 | Viro U20 | 2 | (0) |
| 2005–2009 | Viro U21 | 11 | (0) |
| 2008– | Viro | 71 | (4) |
 Seurajoukkueuran tilastot kattavat vain kansalliset sarjat, päivitetty 22. maaliskuuta 2015.  Maajoukkueuran tilastot päivitetty 1. elokuuta 2018.
Sander Puri (s. 7. toukokuuta 1988 Tartto, Viron SNT, Neuvostoliitto) on virolainen jalkapalloilija, joka on seuratasolla pelannut kotimaansa lisäksi muun muassa Kreikassa, Suomessa, Skotlanissa ja  Irlannissa. Hän on pelipaikaltaan oikea laitahyökkääjä, mutta kykenee myös pelaamaan vasemmalla.
Ura > FC Levadia

Puri aloitti ammattilaisuransa 16-vuotiaana FC Levadiassa vuonna 2005. Hän teki ensimmäisen maalinsa Meistriliigassa 1. kesäkuuta 2005 FC Kuressaarea vastaan. Puri ja hänen kaksoisveljensä Eino Puri siirtyivät puolen vuoden pituisilla lainasopimuksilla JK Viljandi Tulevikiin 30. heinäkuuta 2007. Hän pelasi joukkueessa 14 liigaottelua tehden neljä maalia. Puri oli lähellä sopimusta saksalaisen Borussia Dortmundin kanssa kahdesti vuonna 2008 ja skotlantilaisen Celticin kanssa vuoden 2009 lopussa. Myös Werder Bremen oli kiinnostunut hänestä.
Puri pelasi Levadiassa vuosina 2005–2009 74 Meistriliiga-ottelua ja teki niissä 14 maalia. Levadia voitti Meistriliigan neljästi peräkkäin vuosina 2006–2009. Levadia voitti myös Viron cupin vuosina 2005 ja 2007. Lisäksi Puri pelasi Esiliigassa Levadian kakkosjoukkueessa FC Levadia II Tallinnssa.
Ura > Larissa FC

Puri teki 14. joulukuuta 2009 viisivuotisen sopimuksen Kreikan Superliigassa pelaavan Larissan kanssa. Puri teki 18. maaliskuuta 2010 ensimmäisen maalinsa Larissassa, ja se oli voittomaali lisäajalla PAOKia vastaan.
Tammikuun 2011 Puri pelasi lainalla puolalaisessa Korona Kielcessä. Heinäkuussa 2011 Larissa lainasi Purin unkarilaiseen Lombard-Pápaan. Myöhemmin laina-aikaa pidennettiin tammikuuhun 2012 asti.
Puri jätti Larissan 31. tammikuuta 2012, kun hänen sopimuksensa purettiin yhteisymmärryksessä joukkueen valmentajien vaihtuvuuden aikana.
Ura > Kuopion Palloseura

Puri siirtyi 27. maaliskuuta 2012 Kuopion Palloseuraan kauden 2012 kattavalla sopimuksella. Purilla kesti noin kuukauden saada pelilupa. Debyyttissään 25. huhtikuuta 2012 Suomen cupin ottelussa Turun Palloseuraa vastaan hänet ajettiin ulos kun hän tönäisi tuomaria. Puri sai kahden ottelun pelikiellon. Hän teki 2. elokuuta 2012 KuPSin voittomaalin turkkilaista Bursasporia vastaan Eurooppa-liigan kolmannella karsintakierroksella.
Ura > Maajoukkueura

Puri on edustanut lukuisia Viron ikäkausimaajoukkueita. Hän debytoi A-maajoukkueessa 30. toukokuuta 2008 Latviaa vastaan Baltic Cupissa. Puri teki ensimmäisen maajoukkuemaalinsa 22. marraskuuta 2008 Liettuaa vastaan. Hän on pelannut maajoukkueessa yhteensä 71 ottelua ja tehnyt neljä maalia.
Pelityyli

Puria on kuvailtu ”Baltian Arjen Robbeniksi”. Tony Mowbray kuvailee häntä ”luovaksi, työteliääksi, hyväksi maalintekijäksi ja vahvaksi molemmilla jaloilla”. Mowbray sanoo Purin olevan paras pallon ollessa hänen jalassaan ja hyväksi pääpelaajaksi.
Muuta

Purin veli Eino Puri pelaa myös jalkapalloa ja hänen siskonsa Kadri Puri pelaa lentopalloa.
Saavutukset > Seurajoukkueet

Meistriliigan voitto 2006, 2007, 2008, 2009
Viron cup 2005, 2007
Saavutukset > Henkilökohtaiset

Viron vuoden nuori jalkapalloilija 2009
Shadows of the Dying Sun

| Shadows of the Dying Sun Insomnium |
| --- | --- | --- |

Studioalbumin tiedot
 Äänitetty : Studio Korkeakoski; Studio SF Sound (rummut)
 Julkaistu:  25. huhtikuuta 2014  28. huhtikuuta 2014  29. huhtikuuta 2014
 Formaatti: CD, 2CD digipak, 2LP
 Tyylilaji: melodinen death metal, doom metal
 Kesto: 56.43
 Levy-yhtiö: Century Media
Listasijoitukset
  2.
Insomniumin muut julkaisut
| Ephemeral (EP) 2013 | Shadows of the Dying Sun 2014 | The Candlelight Years 2014 |
Shadows of the Dying Sun on Insomniumin kuudes studioalbumi, joka julkaistiin 25. huhtikuuta 2014.
Albumi nousi Suomen virallisen listan sijalle 2. Kappaleesta "While We Sleep" kuvattiin musiikkivideo.
Kappaleet

|  |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | The Primeval Dark | 3.17 |  |  |  |  |  |  |  |
| 2. | While We Sleep | 6.20 |  |  |  |  |  |  |  |
| 3. | Revelation | 5.15 |  |  |  |  |  |  |  |
| 4. | Black Heart Rebellion | 7.03 |  |  |  |  |  |  |  |
| 5. | Lose to Night | 4.59 |  |  |  |  |  |  |  |
| 6. | Collapsing Words | 4.38 |  |  |  |  |  |  |  |
| 7. | The River | 7.57 |  |  |  |  |  |  |  |
| 8. | Ephemeral | 4.01 |  |  |  |  |  |  |  |
| 9. | The Promethean Song | 6.41 |  |  |  |  |  |  |  |
| 10. | Shadows of the Dying Sun | 6.32 |  |  |  |  |  |  |  |
|  |  | 56.43 |  |  |  |  |  |  |  |
Kappaleet > CD 2

|  |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | Out to the Sea | 5.15 |  |  |  |  |  |  |  |
| 2. | The Emergence (instrumentaali)  | 1.40 |  |  |  |  |  |  |  |
| 3. | The Swarm (instrumentaali)  | 2.52 |  |  |  |  |  |  |  |
| 4. | The Descent (instrumentaali)  | 3.10 |  |  |  |  |  |  |  |
Kappaleet "The Emergence", "The Swarm" ja "The Descent" ilmestyivät alun perin Ephemeral-EP:llä.
Kokoonpano

| --- | --- |
 Yhtye Ville Friman – kitara, puhdas laulu  Niilo Sevänen – laulu, bassokitara  Markus Vanhala – kitara  Markus Hirvonen – rummut + Aleksi Munter – kosketinsoitin :  Tuotanto Teemu Aalto – äänittäjä  Kimmo Perkkiö – äänittäjä (rummut)  André Alvinzi – miksaaja  Svante Forsbäck – masteroija  Wille Naukkarinen – grafiikka
Arvostelut

About.com:
Angy Metal Guy:
Desibeli.net:
Imperiumi.net:
Kaaoszine: 6/10
Metal Storm: 8.5/10
The Metalithic: positiivinen
Sfmedia.com:
Soundi:
Sputnikmusic:
Aiheesta muualla

Shadows of the Dying Sun Discogsissa. (englanniksi)
Albumi Shadows of the Dying Sun Encyclopaedia Metallum -sivustolla (englanniksi)
Insomnium
| --- | --- |
Studioalbumit:   In the Halls of Awaiting  Since the Day It All Came Down  Above the Weeping World  Across the Dark  One for Sorrow  Shadows of the Dying Sun  Winter’s Gate  Heart Like a Grave  Anno 1696 
EP:t:   Where the Last Wave Broke  Ephemeral  Argent Moon  Songs Of The Dusk 
Kokoelmat:  The Candlelight Years
Shanghain 6 tunnin ajo

Shanghain Rata
Shanghain 6 tunnin ajo on moottoriurheilun kestävyyskilpailu joka ajetaan Shanghai International Circuitin radalla Kiinassa. Kilpailu kestää nimensä mukaisesti 6 tuntia. Vuodesta 2012 alkaen kilpailu on kuulunut FIA World Endurance Championship -sarjaan. Vuonna 2019 kilpailun pituus lyheni neljään tuntiin ja kyseisen kilpailun voittivat Gustavo Menezes, Norman Nato ja Bruno Senna.
Voittajat

| Vuosi | Kuljettajat | Talli | Auto |
| --- | --- | --- | --- |
| 2012 |  Alexander Wurz  Nicolas Lapierre | Toyota Racing | Toyota TS030 Hybrid |
| 2013 |  André Lotterer  Benoît Tréluyer   Marcel Fässler | Audi Sport Team Joest | Audi R18 e-tron quattro |
| 2014 |  Anthony Davidson  Sébastien Buemi | Toyota Racing | Toyota TS040 Hybrid |
| 2015 |  Mark Webber  Timo Bernhard  Brendon Hartley | Porsche Team | Porsche 919 Hybrid |
| 2016 |  Mark Webber  Timo Bernhard  Brendon Hartley | Porsche Team | Porsche 919 Hybrid |
| 2017 |  Sébastien Buemi  Anthony Davidson  Kazuki Nakajima | Toyota Racing | Toyota TS050 Hybrid |
| 2018 |  Mike Conway  Kamui Kobayashi  José María López | Toyota Racing | Toyota TS050 Hybrid |

Käännös suomeksi
Selkokielinen englanninkielinen Wikipedia

Selkokielisen englannin Wikipedian logo
Selkokielinen englanninkielinen Wikipedia on englanninkielinen versio Wikipediasta, joka on kirjoitettu selkokielellä englanniksi. Se on tarkoitettu lapsille, englannin kielen opiskelijoille, ihmisille joilla on vaikeuksia lukemisessa tai vain tahtovat aiheesta perusasiat eivätkä syvällisemmin aiheesta. Artikkelien tarkoitus on auttaa erityisesti koulutehtävissä tai vain tarjota hauskuutta oppia uusia asioita. Selkokielisen englanninkielisen Wikipedian tarkoituksena on myös olla pohjana käännöksille muille kielille. Selkokielisessä englanninkielisessä Wikipediassa oli vuoden 2009 tammikuussa 54 161 artikkelia ja 1. lokakuuta 2012 siellä oli 87 703 artikkelia. Nykyään artikkelimäärä on noin 258 000.
Artikkelit käyttävät yksinkertaisempaa sanastoa sekä kielioppia kuin englanninkielinen Wikipedia.
Selkokielinen englanti

Artikkeleissa käytetään noin 800–1 000 eri sanaa, jotka ovat englannin kielen yleisintä perussanastoa. Kielioppi on yksinkertaista, esimerkiksi lauseet ovat lyhyempiä. Artikkelit ovat myös tiiviitä ja lyhyitä, normaalisti noin 500–2 000 sanaa pitkiä, korkeintaan 3 000 sanaa. Artikkelit, jotka tarvitsevat monimutkaisempia tai harvinaisempia sanoja, sisältävät sanan selityksen selkokielellä.
Aiheesta muualla

Wikipedia, vapaa tietosanakirja
Ohje selkokielisen englanninkielisen wikipedian artikkelin kirjoittamiseksi (englanniksi)
| --- | --- |
6 000 000 +:  englanti (en) · cebuano (ceb)
2 000 000 +:  saksa (de) · ruotsi (sv) · ranska (fr) · hollanti (nl)
1 000 000 +:  venäjä (ru) · espanja (es) · italia (it) · egyptinarabia (arz) · puola (pl) · kiina (zh) · japani (ja) · ukraina (uk) · vietnam (vi) · waray-waray (war) · arabia (ar) · portugali (pt)
500 000 +:  persia (fa) · katalaani (ca) · serbia (sr) · indonesia (id) · korea (ko) · kirjanorja (no) · tšetšeeni (ce) · turkki (tr) · suomi (fi) · tšekki (cs) · unkari (hu) · tataari (tt)
200 000 +:  serbokroaatti (sh) · romania (ro) · minnan (zh-min-nan) · baski (eu) · malaiji (ms) · heprea (he) · esperanto (eo) · armenia (hy) · tanska (da) · bulgaria (bg) · kymri (cy) · uzbekki (uz) · selkoenglanti (simple) · slovakki (sk) · viro (et) · eteläazeri (azb) · valkovenäjä (be) · kazakki (kk) · kreikka (el) · minangkabau (min) · kroatia (hr) · liettua (lt) · galicia (gl) · urdu (ur)
100 000 +:  azeri (az) · sloveeni (sl) · ladin (lld) · georgia (ka) · uusnorja (nn) · tamili (ta) · thai (th) · hindi (hi) · bengali (bn) · makedonia (mk) · latina (la) · kantoninkiina (zh-yue) · asturia (ast) · latvia (lv) · afrikaans (af) · tadžikki (tg) · burma (my)
50 000 +:  malagassi (mg) · albania (sq) · marathi (mr) · bosnia (bs) · telegu (te) · oksitaani (oc) · bretoni (br) · taraškevitsa-valkovenäjä (be-tarask) · malajalam (ml) · alasaksa (nds) · swahili (sw) · kirgiisi (ky) · kurdi (ku) · lombardi (lmo) · jaava (jv) · länsipunjabi (pnb) · newar (new) · haiti (ht) · venetsia (vec) · piemonte (pms) · baškiiri (ba) · luxemburg (lb) · sunda (su) · iiri (ga) · islanti (is) · sleesia (szl) · soranî (ckb) · länsifriisi (fy) · tšuvassi (cv) · punjabi (pa)
20 000 +:  tagalog (tl) · ido (io) · aragonia (an) · wu-kiina (wuu) · zazaki (diq) · hausa (ha) · volapük (vo) · skotti (sco) · joruba (yo) · nepali (ne) · kannada (kn) · gudžarati (gu) · alemanni (als) · interlingua (ia) · kotava (avk) · krimintataari (crh) · baijeri (bar) · sisilia (scn) · igbo (ig) · bishnupriya manipuri (bpy) · ketšua (qu) · mongoli (mn) · bali (ban) · navajo (nv) · mingreli (xmf) · sinhali (si)
Shearer

Shearer on brittiläinen sukunimi, joka on muun muassa seuraavilla henkilöillä:
Alan Shearer (s. 1970), englantilainen jalkapalloilija
Harry Shearer (s. 1943), yhdysvaltalainen näyttelijä
Norma Shearer (1902–1983), kanadalaissyntyinen yhdysvaltalainen näyttelijä
Rob Shearer (s. 1976), kanadalainen jääkiekkoilija
| --- | --- |
: Tällä täsmennyssivulla luetellaan henkilöitä, joilla on sama sukunimi.
Selkirk

Selkirk voi tarkoittaa:
Maantieteessä

Selkirk (Royal Burgh of Selkirk), hallinnollinen alue Skotlannissa
Selkirk, kaupunki Manitoban provinssissa Kanadassa
Selkirkvuoret (Selkirk Mountains), vuorijono läntisessä Kanadassa
Selkirk Settlers Bridge, silta Winnipegissä, Kanadassa
Lord Selkirk Park, asuinalue Winnipegissä, Kanadassa
Tekniikassa

Selkirk-tyyppinen höyryveturi.
Henkilöhistoriassa

Selkirkin jaarli (Earl of Selkirk), titteli
Thomas Douglas, viides Selkirkin jaarli
Selkirk settlers, who were brought by Douglas to the Red River Colony in Canada
Alexander Selkirk, Robinson Crusoen hahmon esikuva
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Selkirk”, voi hakea sivunnimihaulla, laajalla sivunnimihaulla tai tekstihaulla.
Sevil Shhaideh

| Sevil Shhaideh |
| --- | --- |
 Shhaideh Vuonna 2015
Romanian vs pääministeri
 4.1.2017 – 16.6.2017   29.6.2017 – 17.10.2017  
Presidentti:  Klaus Iohannis
Edeltäjä:  Vasile Dîncu   Augustin Jianu
Seuraaja:  Augustin Jianu   Paul Stănescu
Alueellisen kehityksen, julkishallinnon ja eurooppalaisen rahoituksen ministeri
 4.1.2017 – 17.10.2017  
Edeltäjä:  Vasile Dîncu (alueellinen kehitys ja julkishallinto)   Dragoș Dinu (eurooppalaisen rahoitus)
Seuraaja:  Paul Stănescu
Alueellisen kehityksen ja julkishallinnon ministeri
 20.5.2015 – 17.11.2015  
Edeltäjä:  Liviu Dragnea
Seuraaja:  Vasile Dîncu
Henkilötiedot
Syntynyt: 12. huhtikuuta 1964 (ikä 60) Constanța, Romania
Kansalaisuus:  Romania
Tiedot
Puolue:  Sosiaalidemokraattinen puolue
Tutkinnot:  Academia de Studii Economice din București
Uskonto:  Sunnalaisuus
Sevil Shhaideh (o.s. Cambek, s. 4. joulukuuta 1964 Constanța) on romanialainen ekonomisti ja poliitikko. Shhaideh suoritti taloustieteen tutkinnon Academia de Studii Economice din Bucureștissä 1987. Vuonna 2015 Shhaideh valittiin Alueellisen kehityksen ja julkishallinnon ministeriksi. Joulukuussa 2016 Shhaidehia esitettiin Romanian pääministeriksi, mutta presidentti Klaus Iohannis kieltäytyi nimittämästä häntä tehtävään. Myöhemmin hän toiminut muun muassa pääministerin viransijaisena.